Mendi Urruzuno

Mendi Urruzuno, (Karmele Urruzuno Bermudez) (Orereta-Errenteria, Gipuzkoa, 1971ko martxoaren 22a) argazkilari, ekintzaile kultural eta gizarte-eragile euskaltzale eta feminista da. Hainbat arlotan nabarmendu da, komunitateko proiektu eta ekitaldi soziokultural ezberdinen dokumentazioan eta, Albaola Itsas Kultur Faktoriarekin duen lankidetzari esker, baita itsas argazkigintzan ere.

 Ibilbide artistikoa 
Txikitatik izan du harreman estua argazkilaritzarekin: etxean kamera txiki bat zuten, eta amak leku guztietara eramaten zuen. 2008an erabaki zuen ikasketak egitea Donostiako Ivasfot Euskal Argazkilaritza Erakundean.  

Argazkilaritza zaletasunetik ogibidera igaro zen, argazkigintza profesioa bihurtuz.

Bere burua argazkilari baino gehiago “argazkigile” gisa definitzen du. Urruzunok argazki artistikoagoetara egin du bidea, paisaia zuzenetatik urrunduz. Desenfokea, mugimendua eta zirrikituak gustuko ditu, eta bere argazkiek barruko mugimenduak transmititzen dituzte, analogikoaren erritmoan lan egitea nahiago luke, beste tenpo batean, baina... 

Mendi Urruzuno ez da soilik argazkilari bat, baizik eta komunitatearen kontakizun kolektiboan aktiboki parte hartzen duen sortzailea. Bere ibilbidea hainbat esparrutan zabaltzen da. Asko du herrigintzatik, argazkigintza artistikoa gizarte-konpromisoarekin eta ekintza kulturalarekin uztartuz. Komunitatearekin lotura estua mantentzen du eta bere argazkiak proiektu kolektiboetan, erakusketetan eta herri ekimenetan erabili izan dira.

 Lan artistikoa. Gizarte Dokumentazioa eta Erakusketak 
Urruzunok argazkigintza gizarte-gaiak eta tokiko dinamikak dokumentatzeko tresna gisa erabili du, lan eta proiektu ugaritan islatuz.

 Itsas Argazkigintza eta Albaola 
Txikitatik izan du itsasoarekiko lotura berezia, “salitre pixka bat zainetan”. Lotura horrek eragin zuzena izan du bere argazkilari ibilbidean, batez ere Albaola Itsas Kultur Faktoriako unibertsoaren dokumentazio lanetan, non milaka irudi jaso dituen. Bertan dihardu 2002an Albaolako kideak ezagutu zituenetik, “Albaola unibertsoa” (zuhaitzak, egurra, ontziak...) dokumentatzen itsas-ondarea jasotzeko helburuarekin. 

«Gure ibaiak» ekimenarekin hasi zen Albaolarekin lankidetza eta ondoren etorri zen Irlandako uharte osoari itzulia emateko egindako espedizioa, «Navigating peace» izeneko ekimenean. 

2014tik, XVI. mendeko San Juan baleontziaren erreplika zientifikoaren eraikuntza-abenturan murgilduta, proiektu honen dokumentazio fotografikoan dihardu.

 Albaola. San Juan baleontziaren garapena 

 Beste proiektu batzuk 
2004ean "Bixotz tamipada'c" liburuko argazkiak, Errenteriako Mikelazulo kultur elkartearekin Senegalera egindako bidai baten kronika. (Mikelazulo 2004). 

2018an autoeditatu zuen Barrubaso liburua, bere barne munduko bidaia modura. Hitzik gabeko lan pertsonala da. Orotara 63 ale, banan bana eskuz muntatu zituen.   

2019an Oñatiko Argi Festibalean erakusgai. 

2019tik Errenteriako Emakumeen Etxean egiten diren jarduera desberdinak dokumentatzen ditu, programazioak zein eskola feministako ekintza ezberdinak. 

2020ean «Herribirusa» kale-erakusketa. Errenteriako kaleetan egindako argazkiekin, pandemiaren garaian herri-bizitzaren inguruko sorkuntza kolektiboa bildu zuen, artea gizarte-testuinguru zail batean kaleetara ateraz.

2020ean 700. urteurrena. "Balkoi eta leiho biziak" proiektua. Komunitate baten inplikazioa jasotzeko helburuz egindako argazki bilduma. 

2021ean «E700 Herri Instalazioa»: Errenteriako hainbat artistaren (Kukai, Ereintza, Albaola besteak beste) elkarlaneko lana bildu zuen, argazkilariaren parte-hartzearekin, tokiko artea espazio publikoan erakutsiz.

 Iruditegia 


 Egile-argazkiak, zein argazki erakusketa kolektiboak 

 2010ean Oiartzungo Garmendi txokolategian. 
 2011an Hondarribiako Modotti argazki galerian. 
 2016tik 2019ra. Hernaniko Biteri kultur etxean.
 2019an Oñatiko Argi festibala.
 2025ean «Hamaika emakume, hamaika erronka» erakusketa. Intxaurrondoko kultur etxeak Martxoak 8aren harira enkarguz sortua. Mendi Urruzunoren argazki-lan eta Naiara Rodriguez Garayarren  testuek osatutako erakusketak emakumeen erronken gaia lantzen du.

 Kolaborazioa desberdinak 
Bere argazkiak sarritan ikus daitezke konta ezin diren liburu edota hainbat komunikabide ezberdinen argitalpenetan.

 Erreferentziak  

 Kanpo estekak 

Mendi Urruzuno. Oarsoaldeako Hitzan agertutako artikuluak.

Kategoria:Errenteriarrak
Kategoria:Argazkilariak
Kategoria:Emakume argazkilariak
Kategoria:Sortzaileak
Kategoria:Feministak
Kategoria:Aktibistak
Kategoria:Ondare historikoaren zaintza herrialdearen arabera
Kategoria:Albaola Itsas Kultur Faktoria